Luk save nid blong ol pikinini long disasta
Valium nid blong wan pikinini long taem blong disasta.
Samuel Katipa, Tim Lida blong children’s dei long yia ia i talem se hemi mein mesej blong selebretem dei blong ol pikinini long yia ia.
Hemi talem se yia ia bae komiti i mekem selebreisen blong olketa pikinini long wan spesel wei mo bae oli involvem ol pikinini wetem disabiliti tu.
“Everi pikinini wetem disabiliti bae i kat janis blong pat long everi activiti we oli organisem,” hemi talem.
“Bae i stat wetem wan maj raon long town long Port Vila mo bae i kat ol danis we ol skul bae oli pefomem mo nara moa.”
Long semak taem children’s dei komiti blong yia ia bae i mekem ol helt awareness tu blong helpem ol skul pikinini blong stap sef folem COVID-19.
Samuel Katipa we i lukaotem program blong children’s dei, i talem long VBTC se ol skul pikinini mo ol peren raon long kaontri i mas harem ol helt toksave we bae i kamaot long dei blong ol pikinini.
Hemi talem se hemia long saet blong helt mo haejin long olketa skul.
“Ol priventif mesa blong COVID -19 olsem hand washing bae oli applaem tu long taem ia,” hemi talem.
“Bae i kat ol booth i set ap blong hao nao yumi save impruvum helt long olketa skul.”
Mr Katipa i talem se ol priventif mesa blong COVID -19 long kaontri hemi mas stap oltaem.
Hemi talem se hemia i impoten long ol skul pikinini blong mas folem oltaem long skul mo aotsaed long skul blong stap sef.
“Naoia wei kaontri i stap ko kolosap blong selebretem bigfala dei wei hemi 40 yia annivesari blong hem, mesej blong gud helt i wan prioriti,” hemi talem.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn